Ο Νικόλαος Ανδρούλακας υπήρξε Έλληνας αγωνιστής του 1821. Γεννήθηκε στα Σφακιά. Η καταγωγή του ήταν από επιφανή οικογένεια της Ανώπολης Σφακίων. Πήρε μέρος στην συνέλευση των Σφακιών που έγινε στις 29 Μαΐου 1821 στο Πονίδριο της Θυμινανής Παναγίας για να κανονίσει τις πρώτες ενέργειες της επανάστασης στην Κρήτη. Συμμετείχε σε πολλές μάχες, ήταν επικεφαλής των συγχωριανών του και διακρίθηκε πολλές φορές.